A Bizottság 690/95/EK rendelete
(1995. március 30.)
a Közösség erdőinek a légköri szennyezés elleni védelméről szóló 3528/86/EGK tanácsi rendelet végrehajtására vonatkozó részletes szabályok meghatározásáról szóló 1091/94/EGK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a legutóbb a 2157/92/EGK rendelettel [1] módosított, a Közösség erdőinek a légköri szennyezés elleni védelméről szóló, 1986. november 17-i 3528/86/EGK tanácsi rendeletre [2] és különösen annak 3. cikke (2) bekezdésére,
mivel a 3528/86/EGK rendelet 2. cikk (1) bekezdés harmadik francia bekezdése alapján a közösségi terv célja a tagállamok segítése, hogy az állandó mintaterületeken intenzíven és folyamatosan ellenőrizzék az erdei ökoszisztémákat;
mivel a 3528/86/EGK rendelet 2. cikkének (2) bekezdése alapján a tagállamoknak az intenzív és folyamatos ellenőrzésre kijelölt állandó mintaterületek hálózata révén nyert adatokat meg kell küldeni a Bizottságnak;
mivel ezt a hálózatot a 1091/94/EK bizottsági rendelet [3] I. mellékletének megfelelően építették ki; mivel a 1091/94/EK rendelet III-IV. mellékleteiben megállapították a koronaállapot folyamatos felvételére, a talajállapot felvételére, a lombozat állapotára és a növedék mérésére vonatkozó adatok benyújtásának közös módszerét és formátumait;
mivel a lerakódás sebességének mérését és a meteorológiai méréseket már rögzítik, és az adattovábbítás közös módszertanával és formanyomtatványával ki kell egészíteni a 1091/94/EK rendeletet;
mivel az e rendeletben foglalt intézkedések összhangban vannak az Erdészeti Állandó Bizottság véleményével,
ELFOGADTA EZT A RENDELETET:
1. cikk
A 1091/94/EK rendelet a következőképpen módosul:
1. A II. mellékletben a 2a. formanyomtatvány az alábbi intézkedésekkel egészül ki:
"A lerakódási sebessége mérésének előkészítése és végrehajtása.
Meteorológiai mérések előkészítése és végrehajtása."
2. A III. melléklet II.5. bekezdése helyébe az alábbi szöveg lép:
"II.5. Adatok továbbítása
A tagállamok ezt az információt valamennyi parcellára vonatkozóan egységes formában továbbítják a Bizottsághoz (lásd VII. melléklet, 3a. és 3b. formanyomtatványok)."
3. A VIIa. melléklet e rendelet mellékletének megfelelően módosul.
4. E rendelet II. és III. mellékletei a rendelet VIII. és IX. mellékleteként egészülnek ki.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. március 30-án.